Odense Adresse-Contoirs Efterretninger, 1832-07-23
Ved et Reskript af 16 d. har Vicekongen af Hannover meddeelt Stændernes Forsamling Forbundsbeslutningen af 28 Junii. J Reskriptet selv siges de urolige Bevægelser i Tydskland at være fremkaldte og begunstigede deels ved Tildragelser udenfra, deels ved meere eller mindre mangelfulde Statsindretninger og deels ved mangehaande Nød og Trængsler." Stænderne gjøres derhos opmærksomme paa, hvormeget Hs. Kongelige Majestæt ved Grundloven har sørget for Landets Friheder og Rettigheder, og hvor vigtigt det vil være, at de med Hensyn til Forbundets Rettigheder iagttage den under nærværende Omstændigheder fornødne Forsigtighed og Discretion, samt endelig retfærdiggjøre den viste Tillid, ved snart at tilendebringe Raadslagningerne over Grundloven. Deliberationen over denne høist vigtige Gienstand, saavelsom Dr. Christianis sidstmeldte Forslag, blev fastsat til den 19de. Det bemærkes endnu, at den 8 Mai, da Kongen i London gav sit Samtykke til Forbundsbeslutningen, netop var den samme Dag, da det Wellingtønske Partie i Overhuset havde tilkjæmpet sig den kortvarige Seier overReformisterne. J de fortsatte Forhandlinger over Grundloven i det andet Kammer har Oppositionen mandig kjæmpet for Stændernes Ret til at prøve og bevilge Statsudgivterne. Medens Geheime-Kabinetsraad Rose søgde at forsvare Sætninger som disse: "at ikke Bestyrelsen, men Kongen var Kongedømmets Hovedrepræsentant, beraabte Professor Saalfeld, Dr. Christiani og Flere sig paa, at den uindskrænkede Bevillingsret allerede var tilsikret Stænderne ved Patentet af 1819; Regjeringen maatte ikke miskjende sin egen Jnteresse, da Mistroe fra dens Side ogsaa vilde avle Mistroe hos Folket; vilde Man en Konstitution og ikke Absolutisme, da maatte Man stedse tage Hensyn til Grund betingelserne for samme: Uforkrænkelighed af Fyrstens Person, Ministrenes Ansvarlighed, fuldstændig Bevillingsret for hele Budgettet og Lovenes Samtykke fra Stændernes Side. Aldrig burde Man glemme de Ord, Vicekongen i sin kronede Broders Navn havde udtalt fra Tronen: at Stændernes Forsamling skulde være det samme for Hannover, som Parlamentet er for Engelland." Ellers kom Forsamlingen kuns til at bestaae der, at alle Slags Folk kom sammen fra alle Landets Deele, for at snakke om allehaande Ting. Hvormeget Kabinetsraad Rose end modsatte sig, bleve dog nogle af Dr. Stuve foreslaaede Tilsætninger, blandt andet om en Revision af Stænderne hvert 6te Aar, eenstemmig antagne. Derimod blev det første Kammers Forslag om begge Kamres Udsættelse fra den 21 Juli til 1 September, som Høste, Bade= og Kildetiden, eenstemmig forkastet, da en slig Udsættelse (som en Deputeret bemærkede) forekom ham det samme, som naar Officerer kort for et Slag vilde anmode Fienden, om at tøve endnu nogen Tid, da de først maatte besøge et Bad. Hvad vilde den offentlige Mening dømme om en For- og samling, som just i det afgjørende Øieblik skiltes af Ogsaa Kabinetsraad Rose var af samme Mening, og Advokat Weinhagen fandt heri et paafaldende Exempel paa Uhensigtsmæssigheden af Cokammer=Systemet, da eet Kammers Selvmord tillige var det andet Kammers Mord. Stort Mishag har ogsaa det første Kammers Beslutning imod Offentligheden opvakt i det andet Kammer, og paa Dr. Christianis Forslag er besluttet at holde en nye Konferents desangaaende.